Bodiluddelingen 2006
Bodiluddelingen 2006 blev afholdt den 5. marts 2006 i Imperial i København og markerede den 59. gang at Bodilprisen blev uddelt.

Et rekord år, da hele elleve forskellige film var nomineret mellem de fem danske kategorier, men det blev Drabet, Per Flys afrunding på sin klasse-triologi, der var uddelingens største vinder, da den modtog tre priser i alt; bedste danske film, bedste mandlige hovedrolle til Jesper Christensen, og bedste kvindelige birolle til Charlotte Fich. Nicolas Bro var nomineret hele to gange i kategorien bedste mandlige birolle, og han modtog prisen for sin præstation i Voksne mennesker. Trine Dyrholm og Jesper Christensen modtog begge deres tredje Bodil-pris og de er dermed begge blandt de mest vindende skuespillere i Bodilens historie.

Ved denne uddeling introducerede Bodilkomitéen en ny pris, som erstattede de tidligere fotograf-priser, såsom "Nordisk Film Lab og Kodaks Fotografpris". Prisen havde været længe undervejs, da mange fotografer tidligere "blot" havde fået tildelt en Æres-Bodil for deres indsats, men nu var tiden kommet til en særskilt pris, og Bodilprisen for bedste fotograf blev for første gang tildelt Manuel Alberto Claro for hans arbejde på film Voksne mennesker og Allegro.

Vindere

Øvrige priser

Æres-Bodil 

 Kim Foss for hans arbejde med NatFilm Festivalen
 Andreas Steinmann for hans arbejde med NatFilm Festivalen

Bedste fotograf 

 Manuel Alberto Claro for Voksne mennesker og Allegro.

Referencer

Eksterne henvisninger 

 Officiel side

2006
Begivenheder i 2006